**Homey** er en hjemmesentral produsert av det nederlandske selskapet Athom B.V. I motsetning til enkelte lukkede systemer har Homey et app-system med åpent programmeringsgrensesnitt som gjør det mulig for tredjepartsutviklere å tilføye støtte for deres produkter i Homey. I likhet med andre hjemmesentraler er hensikten med Homey å samle konfigurasjon, styring og overvåkning av komponentene i smarthus. De automatiske kontrollflytene kalles «Flow» i Homey-appen.

Historie
--------

Homey ble opprinnelig startet som et Kickstarter-prosjekt i mai 2014. Selskapet Athom B.V. ble grunnlagt for å ta seg av utviklingen. I 2015 investerte private investorer 1 million euro i selskapet.

Modeller
--------

### Homey (1. generasjon)

I 2016 kom første generasjon av Homey tilgjengelig for salg etter å ha blitt startet som et Kickstarter-prosjekt i 2014. Førstegenerasjons Homey hadde innebygget mikrofon og programvare for talestyring, og var således både en smarthøyttaler og hjemmesentral. Den hadde støtte for tilkobling med Wi-Fi, Bluetooth, ZigBee, Z-Wave, 433 MHz, 868 MHz og infrarødt lys.

### Homey (2. generasjon)

I 2019 kom andre generasjon av Homey. Av maskinvare-forskjeller kan nevnes at nærfeltskommunikasjon hadde blitt fjernet grunnet lite bruk, mens mikrofonen hadde blitt fjernet fordi den var for dårlig til å fungere som planlagt.

Programvaren ble også oppdatert til versjon 2.0, og eldre ustyr kunne også oppgraderes til denne versjonen. Noe av det nye i programvaren var en mer fyldig mobilapplikasjon samtidig som man tok bort støtten for PC-applikasjonen. Det ble også lagt til støtte for lysstyring med KNX. Maskinvaren hadde 512 MB hovedminne og enkjernet prosessor.

### Homey Pro

Homey Pro ble også lansert i 2019 samtidig som Homey 2. generasjon, men Pro-utgaven hadde dobbelt så kraftig maskinvare med 1 GB hovedminne og tokjernet prosessor.

Støtte
------

Homey-programvaren har delvis støtte for integrasjon med enkelte komponenter fra Philips Hue, Google Nest, Chromecast, Logitech Harmony, Spotify Connect og Sonos One. Homey hevder å støtte over 50 000 ulike produkter fra over 1000 merker.

Se også
-------

* Home Assistant
* Google Nest
* Apple HomePod
* Tingenes internett

Referanser
----------

1. ↑  «Homey gives your living room a voice». *Engadget* **(engelsk)**. 29. mai 2014. Besøkt 29. mars 2022. «Too lazy to flick on a light switch? There's a Kickstarter campaign you should check out. Homey isn't the first crowdfunded home automation platform we've seen, but it is one of the most personable: the entire device is controlled by human speech. It's designed to ape the computers on Star Trek, explained creator Emile Nijssen, which interact with the users using an artificial intelligence. Homey isn't quite that advanced, but early demos show potential.»
2. ↑  «Athom funded for over 1 million euros with latest investment round !». *www.eitdigital.eu* **(engelsk)**. 15. juni 2015. Besøkt 29. mars 2022.
3. ↑  Wollerton, Megan (30. mai 2014). «Athom Homey review: This voice-activated smart hub feels Homey». *CNET* **(engelsk)**. Besøkt 29. mars 2022.
4. 1 2  «Athom Homey (2019) - Test». *Tek.no* **(norsk)**. 24. mars 2019. Besøkt 29. mars 2022.
5. 1 2  «Review: Athom Homey 2.0 - Smart home hub for all your smart devices». *Homecinema Magazine* **(engelsk)**. 27. november 2019. Besøkt 29. mars 2022.
6. ↑  Størbu, Martin Kynningsrud (13. april 2020). «Guide: Athom Homey kan det meste». *dinside.no* **(norsk)**. Besøkt 29. mars 2022.
7. ↑  «SmartThings vs Homey - Smart home system comparison». *homey.app* **(engelsk)**. 2021. Besøkt 29. mars 2022.
8. ↑  Smythe, James (16. januar 2019). «Athom Homey Pro Smart Home Hub launched plus Homey v2.0 app - A hub for Z-Wave, WiFi, BLE & more». *mightygadget.co.uk* **(engelsk)**. Besøkt 29. mars 2022.